jkorsvik/nowiki_second_scrape_merged huggingface dataset:
Kjetil Almenning

Kjetil Almenning (født 26. juni 1979 på Vereide i Gloppen kommune) er en norsk kordirigent og sanger. Han ble i 2009 ny domkantor i Bergen, og etterfølger Magnar Mangersnes som har innehatt stillingen i 38 år.Almenning gikk på Firda videregående skole fra 1995 til 1998. Han har bachelorgrad i kirkemusikk fra Norges musikkhøgskole og diplomeksamen i kordireksjon fra Kungliga Musikhögskolan i Stockholm. Almenning var kunstnerisk leder og dirigent for det norske vokalensemblet  Ginnungagap fra 2001 til 2005, dirigerte Vestoppland Kammerkor fra 2003 til 2005 og var dirigent for Norges ungdomskor 2004 – 2005. Høsten 2007 overtok Almenning stillingen som dirigent for kammerkoret Ensemble 96. Som sanger har Almenning arbeidet med ensembler som Det norske solistkor, Barents International Chamber Choir, Eric Ericsons Kammarkör og Radiokören. 
I 2009 ble Almenning tildelt Eric Ericson Award.
Almenning ble nominert til Grammy-prisen for 2011 i kategorien Best Choral Performance for platen «Kind», innspilt sammen med kammerkoret Ensemble 96 og utgitt på musikkmerket 2L. Platen ble også nominert i kategorien Best Surround Album (produsent og tekniker Morten Lindberg).I 2012 innstiftet Almenning Bergen kirkeautunnale, en festival for musikk og kirkekunst, som finner sted fem dager rundt Allehelgensdag hvert år, med en rikt spektrum av konserter, debatter, seminarer, o.l.  


== Se også ==
Liste over kjente personer fra Gloppen kommune
Liste over kjente elever ved Firda videregående skole


== Referanser ==


== Eksterne lenker ==
(en) Kjetil Almenning på Discogs 
(en) Kjetil Almenning på MusicBrainz 
(no) Bergen Domkor Arkivert 17. november 2011 hos Wayback Machine.
Takk for sist

Takk for sist er et norsk talkshow med Jon Skolmen som gikk på TVNorge fra 1994 til 1995. Her inviterte Skolmen kjente underholdningsartister som han hadde arbeidet med i løpet av karrieren. I tillegg til å intervjue dem forsøkte programlederen å konfrontere gjestene med en fobi som de hadde. Programmet hadde et humoristisk preg og gikk på fredager.Yngvar Numme, Harald Heide Steen Jr., Kari Svendsen, Elisabeth Andreassen, Herodes Falsk, Knut Borge, Halvdan Sivertsen, Tor Erik Gunstrøm, Yngvar Numme og Lasse Åberg var noen av gjestene.Programmet ble godt mottatt av seerne.


== Referanser ==
Pilen flyttebyrå

Pilen flyttebyrå var en norsk-svensk komiserie som gikk på NRK i 1987 og SVT 2 i 1988. Serien handlet om fire personer som var ansatt ved et lite flyttebyrå i Oslo. Foruten sjefen Hjalmar, besto disse av tenåringsgutten Magnus, sekretæren Bitte og den nyansatte svenske gjestearbeideren Lennart. Flytteoppdragene ledet dem inn en rekke forviklinger, ofte forårsaket av den impulsive Lennart. Hovedrollene i serien ble spilt av Tomas von Brömssen, Mari Maurstad, Erik Lassen og Mark Breitenstein. Regi var ved Bo Hermansson. 
Serien ble sendt i reprise på NRK i 1995.


== I rollene ==
Tomas von Brömssen ...Lennart Lind
Mari Maurstad ...Bitte
Erik Lassen ...Hjalmar
Mark Breitenstein ...MagnusGjesterollerToni Usman ....  Pakistansk lege (episoden "Flyvende tepper")
Bibi Razia ....  Pakistansk kone (Flyvende tepper)
Liv Bernhoft Osa ....  Anita (journalist/fiktiv modell) (Guds eget skaperverk)
Pia Borgli ....  Mette (Anitas kjæreste) (Guds eget skaperverk)
Rolf Arly Lund .... Fotograf (Guds eget skaperverk)
Brit Elisabeth Haagensli ....  Hjørdis (Guds eget skaperverk)
Sigve Bøe .... Funksjonær fra kemnerkontoret (Champagnegaloppen)
Liselotte Holmene .... Persrud fra kemnerkontoret (Champagnegaloppen)
Mette Wesenlund .... Førskolelærer (Champagnegaloppen)
Ellen Horn .... Førskolebestyrer (Champagnegaloppen)
Terje Strømdahl .... Mannlig førskolelærer (Champagnegaloppen)
Iselin Alme ....  Jente som jobbet i fengslet (Flukten fra Alcatraz)
Per Jansen ....  Johnny, fange (Flukten fra Alcatraz)
Jan Frostad ....  Stein, fange (Flukten fra Alcatraz)
Bjørn Johnsen ....  Fangevokter (Flukten fra Alcatraz)
Alf Malland ....  Karlsen, fangevokter (Flukten fra Alcatraz)
Espen Melquist ....  Fangevokter
Magnus Monn-Iversen


== Referanser ==


== Eksterne lenker ==
(en) Pilen flyttebyrå på Internet Movie Database 
(no) Pilen flyttebyrå hos Filmfront
Kenneth Cockrell

Kenneth Dale «Taco» Cockrell (født 9. april 1950) er en NASA-astronaut og en veteran med fem romferder. Han har logget over 64 dager i verdensrommet totalt.
Cockrell var født i Austin, Texas av foreldrene Buford Dale Cockrell og Jewell Moorman. Han fikk en bachelorgrad i «mechanical engineering» fra University of Texas at Austin i 1972 og ble etter det med i US Navy samme år. Han trente som pilot, og ble stasjonert fra 1975 til 1978 ombord på hangarskipet USS Midway. Han fløy så som testpilot i flere år, før han var marinepilot igjen ombord på USS Constellation. I 1987 tok Cockrell avskjed fra marinen og ble med i Aircraft Operations Division på Johnson Space Center som forskningspilot.
Cockrell ble valgt ut som astronautkandidat i 1990, og gjennomførte sin første romferd med STS-56 tre år senere, som ferd-spesialist (mission specialist).


== Romferder ==


== Trivia ==
Tilnavnet "Taco" stammer fra hans dager som marineoffiser. Som medlem av det andre NASA "Dog Crew" på STS-69 (der alle i mannskapet fikk hunde-tematiske tilnavn), fikk han tilnavnet "Cujo" etter hunden i boken av Stephen King.


== Bilder ==

		
		
		
		


== Referanser ==


== Eksterne lenker ==
NASA Biography
Spacefacts biography of Kenneth Cockrell
Dog Crew II patch
Mark L. Polansky

Mark Lewis «Roman» Polansky (født 2. juni 1956) er en amerikansk NASA astronaut med to romferder med romfergen til Den internasjonale romstasjonen. Han har logget over 25 dager i verdensrommet totalt.


== Romferder ==


== Hedersbevisninger ==
Air Force Meritorious Service Medal
Air Force Commendation Medal with two Oak Leaf Clusters.


== Bilder ==

		
		
		


== Referanser ==


== Eksterne lenker ==
Spacefacts biography of Mark L. Polansky
NASA Biography
NASA Shuttle Pilot is Korean-American
Månelyst

Månelyst er en norsk musikk-serie med Nina Eliassen Brym som gikk på NRK fra 1994 til 1995. Programmet portretterte norske musikkartister.


== Referanser ==


== Eksterne lenker ==
Programmet på NRK Nett-TV
På loffen

På loffen er et norsk reiseprogram med Tore Strømøy og Åge Aleksandersen som gikk på NRK i 1994. Konseptet gikk ut på at de Strømøy og Aleksandersen la ut på motorsykkeltur og besøkte ulike steder i Norge. Det ble også innlagt besøk til personer som hadde en uvanlig livshistorie å berette. Programmet ble innspilt sommeren 1994 og ble sendt på mandagskvelder.Programmet hadde et seersnitt på 630 000.


== Referanser ==


== Eksterne lenker ==
(no) På loffen på NRK TV
Robert Curbeam

Robert Lee Curbeam jr. (født 5. mars 1962) er en amerikansk NASA-astronaut med tre romferder med romfergen, derav to turer til Den internasjonale romstasjonen. Han har logget over 37 dager i verdensrommet totalt, og har gjennomført syv romvandringer totalt. Han holder nå rekorden for flest romvandringer på samme romferd, med sine fire romvandringer utført på STS-116. Curbeam er også pilot og offiser i US Navy.


== Romferder ==


=== EVA ===
 STS-98 – 3 romvandringer
10. februar 2001: 7 t 34 m – Innledende montering av Destiny-modulen på ISS
12. februar 2001: 6 t 50 m – Jobb med Destiny-modulen
14. februar 2001: 5 t 25 m – Ferdigmontasje av Destiny-modulen
 STS-116 – 4 romvandringer, ny rekord for en romferd
12. desember 2006: 6 t 36 m – Montasje av P5 Truss på ISS
14. desember 2006: 5 t 0 m – Arbeid med elektriske kabler
16. desember 2006: 7 t 31 m – Arbeid med elektriske kabler
18. desember 2006: 6 t 38 m – Reparasjoner av solcellepaneler festet til P6_truss


== Bilder ==

		
		
		
		
		
		
		
		


== Eksterne lenker ==
Spacefacts biography of Robert Curbeam
Qernertuarssuit

Qernertuarssuit er en fraflyttet bygd i Ammassalik kommune, sydøst på Grønland.
Bygda ligger ved Kulusuk, og ble fraflyttet 1. januar 2005. Den hadde pr 1. januar 2004 én innbygger.
Mine fakta

Mine første fakta er en bokklubb som drives av Sandvik AS. Mine første fakta består av 20 faktabøker tilpasset barn i alder fra fire til syv år. Bøkene forteller fakta igjennom fortellinger der 4 dyr drar på eventyr og utforsker verden.
Bokklubben Mine første fakta ble startet i 2007. Den er lansert i Norge og Sverige og vil senere bli lansert i Finland, Tyskland, Sveits og Østerrike.


== Eksterne lenker ==
Offisielt nettsted
Paul Pilgrim

Paul Harry Pilgrim (født 26. oktober 1883 i New York City, død 8. januar 1958 i White Plains, New York) var en amerikansk friidrettsutøver.
Han deltok i OL 1904 som ble arrangert i St. Louis i USA. I finalen på 800 meter kom han på sjetteplass. Deretter deltok han i lagøvelsen i terrengløp over 4 engelske mil, der det amerikanske laget gikk til topps. 
Pilgrim kunne feire sine største triumfer under ekstralekene 1906 i Athen. Under disse jubileumslekene vant han gull på 400 meter, foran briten Wyndham Halswelle og australieren Nigel Barker. Han vant også 800 meter, foran landsmannen Jim Lightbody, mens Wyndham Halswelle tok bronsemedaljen på denne distansen.
I 1908 deltok han i sitt tredje OL i London, men ble slått ut i forsøksheatet på 400 meter.


== OL-medaljer ==
1904  St. Louis -  Gull i friidrett, 4 miles lagløp  USA
(1906  Athen -  Gull i friidrett, 400 meter)
(1906  Athen -  Gull i friidrett, 800 meter)


== Referanser ==


== Eksterne lenker ==
(en) Paul Pilgrim – Olympedia 
(en) Paul Pilgrim – Sports-Reference (OL-resultater – arkivert) 
(en) Paul Pilgrim – databaseOlympics.com (arkivert)
Samfunns- og næringslivsforskning

Samfunns- og næringslivsforskning AS (SNF) er et norsk oppdragsbasert forskningsinstitutt med fokus på økonomisk utvikling. Instituttet har et nært samarbeid med Norges Handelshøyskole og det økonomiske miljøet ved Universitetet i Bergen.
Norges Handelshøyskole eier 85% av selskapet, mens resten eies av Stiftelsen SNF.


== Referanser ==
Gillian Linscott

Gillian Linscott (født 27. september 1944) er en britisk forfatter som bor i Herefordshire.Gilscott har arbeidet som journalist i avisen The Guardian og som parlamentsreporter for BBC. Hun debuterte i 1984 med kriminalromanen A Healthy Body, den første i en serie med treneren og den tidligere politimannen Birdie Linnet i hovedfigur.
Som forfatter er hun mest kjent for sin serie historiske kriminalromaner med den militante suffragetten Nell Bray i rollen som detektiv. To av romanene i serien er dramatisert som hørespill for BBC 4, romanen Absent Friends vant i 2000 britiske Crime Writers' Association pris The Ellis Peters Historical Dagger.
I 1998 ble Linscotts ektemann, forfatteren Tony Geraghty, overraskende arrestert for brudd på loven on statshemmeligheter (Official Secrets Act) i forbindelse med utgivelsen av hans bok The Irish War – en historiebok over urolighetene i Nord-Irland gjennom 300 år. Etter flere måneder på kausjon og uten noen gang å få vite hva det antatte sikkerhetsbruddet bestod i ble saken henlagt.Erfaringene fra denne tiden viser igjen i  noen av Linscotts senere romaner, kanskje særlig i The Perfect Daughter (2000).


== Bibliografi ==
A Healthy Body (1984)
Murder Makes Tracks (1985)
Knightfall (1986)
A Whiff Of Sulphur (1987)
Unknown Hand (1988)
Murder, I Presume (1990)
Sister Beneath the Sheet (1991)
Hanging on the Wire (1992)
Stage Fright (1993)
Widow's Peak (1994) (også utgitt som An Easy Day for a Lady)
Crown Witness (1995)
Dead Man's Music (1996) (også utgitt som Dead Man's Sweetheart)
Dance On Blood (1998)
Absent Friends (1999)
The Perfect Daughter (2000)
Dead Man Riding (2002)
The Garden (2003)
Blood On The Wood (2003)


== Referanser ==


== Eksterne lenker ==
Gillian Linscott hos FantasticFiction
Gillian Linscott hos Twobooks.co.uk
Digital vannmerking

Digital vannmerking er en teknikk som primært brukes til å merke digitalt innhold med opphavsrettslig informasjon på en synlig eller usynlig måte. Et enkelt eksempel på synlig digital vannmerking er å endre fargeinformasjonen på piksler i et digitalt bilde, slik at de endrede pikslene danner en tekst eller et merke. Usynlig digital vannmerking vil endre informasjon i innhold på en måte som ikke er visuelt synlig, men som kan gjenkjennes dersom man vet hva man ser etter og har de nødvendige programmene.
Beinn Alligin

Beinn Alligin (bɛɪn æləgɪn) er et fjell i Torridon Hills nord for Loch Torridon i Skottland. Navnet betyr «Juvelbesatt høyde». Fjellet har to topper som har status som munro, Tom na Gruagaich (922 moh.) i sør og Sgurr Mhòr (986 moh.) i nord. Begge topper er også marilyns. 
Den vanligste ruten starter fra en liten vei ved Torridon og følger elven Abhainn Coire Mhic Nobuil frem til botnen Coir nan Laogh. Deretter går det en gresskledt stigning opp til Tom na Gruagaich. Hovedryggen går så nordover mot Sgurr Mhòr. Under denne toppen er det en dyp fure i fjellsiden, kjent som Eag Dubh («Den svarte furen»), som er et av fjellets mest kjente trekk. 
Fra toppen av Sgurr Mhòr er det mulig å fortsette langs ryggen mot øst. Den blir mer steinete, og man møter en serie spisser kjent som «Alligins horn». Det krever en grunnleggende klatrekunnskap å komme forbi disse, og på vinteren kan de være vanskelige. 
En alternativ rute som unngår hornene går gjennom passet mellom de to toppene. Man kan der følge gresskledde bakker vestover ned til en slette. Også denne ruten kan være vanskelig på vinteren.
Shelby (Montana)

Shelby er en by i Toole County Montana i USA. Den transkontinentale jernbanelinjen til BNSF Railway går gjennom denne byen. Innbyggertallet i år 2000 var på 3 216.


== Referanser ==
Tajumulco

Tajumulco er det høyeste fjellet i Guatemala og Mellom-Amerika med sine 4220 moh.. Fjellet er en del av fjellkjeden Sierra Madre de Chiapas som ligger i landsdelen San Marcos, vest i Guatemala.


== Referanser ==


== Eksterne lenker ==
(en) Tajumulco – kategori av bilder, video eller lyd på Commons
Marianne Jakobsen (journalist)

Marianne Jakobsen (født 1953 i Kristiansand) er en norsk journalist. Hun arbeider i NRK Sørlandet i Kristiansand. Hun er utdannet både som arkitekt (Arkitekthøgskolen i Oslo) 1977 og journalist (Norsk journalisthøgskole 1983) og var knyttet til radioen i en tiårsperiode før hun begynte med TV-programmer fra 1993. 
Hun er datter av tekstilkunstneren Else Marie Jakobsen.


== Dokumentar- og kulturprogrammer for NRK ==
Der hav former mennesker (Kunst/hav/landskap – Lista) 1990 (Internasjonalt prisbelønnet: The Golden Azur award )
Thilo Schoder – avantgardearkitekten som kom til Norge og ble glemt (1990)
Mellom folkemedisin og vitenskap (1990)
Sjølingstad Uldvarefabrik – vern gjennom bruk (1992)
Havet æder Danmark (1992)
Grete Nash – med leire som lerret (1992)
DRIFT – Internasjonal kunst i norsk landskap (1992)
«Tilbake til det opprinnelige».Møte med Fader Johannes i den ortodokse kirke  (1992)
Marnardalsprosjektet – lokalt prosjekt med globale perspektiver (1993)
«Bildene som ble vekk» - Ottar Helge Johannessen (1993)
Salman Rushdie II i Arendal?  – Walid al Kubaisi  (1993)
Tekstilkunstneren Eli Nordbø. Mellom polsk og norsk tradisjon (Ut i kulturen) (1994)
Nina Witoszek – Med polske øyne i norsk natur  (1994) (Min tur)
Kirsten Lundsgaardvig – fabulerende eventyrforteller (1994)
Gaia Lista – levende hus (1994)
Et dobbelt øyportrett (Flekkerøy/Fur) Ut i naturen (1995)
Rare bygninger eller velkjente motiver – nøkler til en stedsforankret arkitektur (1995)
Forfatteren Paal-Helge Haugen – «Hvis du kan være stille, skal du høre et veldig språk» (Ut i kulturen)   (1995)
Strandsonen – knapp ressurs for de få? (Ut i naturen)(1995)
Skagen: Sanden, lyset og havet  (Ut i naturen) ( 1996)
Å, var jeg en sangfugl – Fuglesang og musikk. Egil Kapstad og Roar Solheim.  (Ut i naturen) (1997)
Redd hummeren  (Ut i naturen)  (1997)
Lyngør.  Med europeisk pris til besvær   (1997)
Grete Nash – Med vilje til å skape  (1997)
Nordberg Fort 97 – ny kunst i gamle krigsminner (1997)
Murbyen i Kristiansand – en glemt perle (1997)
Øyportrett – Andabeløy/Tunø DK (Norgesvinduet) (1997)
Setesdalskofta (Norgesvinduet) (1998)
Det amerikanske Lista (Norgesvinduet) (1999)
Profil – KJELL NUPEN – Rekonstruksjon av den absolutte idyll” (2000)Marianne Jakobsen er dessuten medforfatter til boka «Kirkebygget – møteplass for himmel og jord». (Kirkerådet 1978).


== Priser ==
«The Golden Azur Award», for filmen Der hav former mennesker Foto: Per Ole Lindhjem, Lyd: John Butveit, Opplegg og regi; Marianne Jakobsen
Agder journalistlags pressepris 2006 i kategorien beste filmreportasje for førjulsreportasjen Den helvedes kalkunen - et julestunt hos billedkunstneren Kirsten Lundsgaardvig sammen med fotograf Anne Wirsching


== Referanser ==
Ålo

Ålo er en tettbebyggelse sørvest for Trysfjorden, vest for Trysnes i Søgne i Kristiansand kommune, Agder. 
Ålo er kjent som fiskemottak, men har etter hvert blitt et senter for turisme og hyttebebyggelse.
Trysnes

Trysnes er et sted i Søgne i Kristiansand kommune i Agder. Det ligger sørøst i Trysfjorden i enden av fylkesvei 158.
Thomas David Jones

Thomas David Jones (født 22. januar 1955) er en tidligere amerikansk NASA astronaut med fire romferder med romfergen, derav én til Den internasjonale romstasjonen. Han har logget over 53 dager i verdensrommet totalt, og foretok orde tre romvandringer på STS-98. Jones pensjonerte seg som astronaut i 2001.


== Romferder ==


=== EVA ===
 STS-98 – 3 romvandringer
10. februar 2001: 7 t 34 m – Innledende montering av Destiny-modulen på ISS
12. februar 2001: 6 t 50 m – Jobb med Destiny-modulen
14. februar 2001: 5 t 25 m – Ferdigmontasje av Destiny-modulen


== Hedersbevisninger ==
NASA Space Flight Medal
NASA Exceptional Service Award
NASA Outstanding Leadership Medal


== Bilder ==

		
		
		


== Trivia ==
Jones er forfatter av to bøker:

Sky Walking : An Astronaut's Memoir ISBN 0-06-085152-X
The Complete Idiot's Guide to NASA by Thomas D. Jones and Michael Benson – 2002 – ISBN 0-02-864282-1


== Referanser ==


== Eksterne lenker ==
Spacefacts biography of Thomas D. Jones
NASA bio
Astronauts and the BSA
Fylkesvei 3970

Fylkesvei 3970 (Trysnesveien) går mellom Hallandvik og Trysnes i Kristiansand.
Frem til 2019 hadde veien betegnelsen fylkesvei 158 (Vest-Agder).


== Kommuner og knutepunkter ==

 KristiansandTrysnesveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3970
(no) Statens vegvesen – trafikkmeldinger
Voie

Voiebyen er et boligstrøk langt sørvest i Kristiansand kommune. Administrativt er Voiebyen delt i flere grunnkretser som hører under delområdet Voie-Møvig. Voiebyen eller Voie kalles også tidvis Ytre vågsbygd. Voie har egen kirke – Voie kirke fra 1990, som er en såkalt arbeidskirke. Voiebyen ligger i bydelen Vågsbygd og grunnen tilhørte opprinnelig Voie gård.
I Voiebyen er det lysløype og badevann (Buvann). På Torkelsmyra skole er det en stor kunstgressbane med flomlys, ved Sjøstrand skole en ballbinge med kunstgress. I lysløypa er det flere stier og veier å velge mellom, og flere av disse leder til historiske steder. Tyskerne hadde under andre verdenskrig fort på Møvig (Møvik fort), og dette er idag museum.
Det ligger flere barneskoler og en ungdomsskole i Voiebyen/Møvig: Voie skole, Torkelsmyra skole, Sjøstrand skole og Møvig skole (ungdomstrinnet). Utenfor Møvig ligger Fredriksholm festning.
Isertoq (Grønland)

Isertoq (vestgrønlandsk: Isortoq) er en bygd sydøst i Grønland, i Sermersooq kommune. Navnet betyr «tåkete hav». Grunnen til dette er at isfjellene som driver her virvler opp så mye sand at vannet er grumsete. 
Dette er kommunens sydligste bosetting. Den ligger på en flat øy, med Danmarkstredet som nærmeste nabo. Bare 5 km innenfor øya, mot nordøst innerst i Isertoqfjorden, ender Grønlands innlandsis. Dette gir et værhardt klima. 
Isertoq ble etablert i 1942 av Samuel Mikalsen. Per januar 2005 hadde bygden 198 innbyggere. Den ligger ca. 100 km vest for Tasiilaq. 


== Eksterne lenker ==
Nyere bilder fra Isortoq
Historiske bilder fra Isortoq
Kart over Isortoq
Æ (biografi)

Æ er en biografi om den tidligere fotballspilleren Ole Gunnar Solskjær. Boken er skrevet av Kjetil Siem og utgitt på Familievennen forlag i 1998. Boken ble ikke lagt ut for salg i bokandlere, men forlaget solgte boken via telefonsalg.I boken tar Solskjær for seg oppveksten i Kristiansund med spill for Clausenengen, og videre hvordan karrieren artet seg med å spille i eliteserien for Molde Fotballklubb, før en storartet landslagskamp førte til at han til slutt havnet i England og Manchester United. 


== Referanser ==
Norges dansehøyskole

Norges dansehøyskole (NDH) er en skole med høyskoletilbud i dans med pedagogikk. Skolen ble stiftet under navnet Ballettinstituttet av Jorunn Kirkenær i 1966. Ballettinstituttet skiftet navn til Den norske balletthøyskole i 1981 og til Norges dansehøyskole i 2011. Skolen holder til i en nedlagt margarinfabrikk på Tøyen i Oslo sentrum, og har om lag 85 elever. 
Skolen tilbyr en treårig bachelor i dans med pedagogikk, med fordypning i jazzdans eller moderne- og samtidsdans. Skolen ble akkreditert av NOKUT i januar 2009 og tilbyr utvekslinger i utlandet via ERASMUS-programmet.
Av tidligere studenter er blant annet Kjersti Alveberg, Lise Nordal, Kristin Danielsen, Nina Lill Svensen, Sølvi Edvardsen, Kjersti Engebrigtsen, Inger Buresund, Inger Lise Eid, Siri Dybwik, Lars Jacob Holm og Aase With.


== Se også ==
Statens balletthøgskole, statlig høyskole opprettet i 1979, fra 1996 del av Kunsthøgskolen i Oslo.


== Referanser ==


== Eksterne lenker ==
Offisielt nettsted
Småeitermaur

Småeitermaur (latin Myrmica rugulosa), også kalt ildmaur, er en rødbrun liten stikkmaur, en av sju norske arter av slekten eitermaur (Myrmica) i underfamilie Myrmicinae. 
Småeitermaur påtreffes i sand- og steinholdig jord, gjerne i plen og mose. Mauren stikker veldig og gir kraftige hevelser. Småeitermaur bruker maursyre i sine angrep.


== Referanser ==


== Se også ==
Eitermaur


== Litteratur ==
Douwes, P.; Abenius, J.; Cederberg, B. & Wahlstedt, U. 2012. Steklar: Myror och getingar. Hymenoptera: Formicidae–Vespidae Nationalnyckeln till Sveriges flora och fauna 133 sider. ISBN 978-91-88506-78-8


== Eksterne lenker ==
(en) småeitermaur – oversikt og omtale av artene i WORMS-databasen 
(en) småeitermaur i Encyclopedia of Life 
(en) småeitermaur i Global Biodiversity Information Facility 
(no) småeitermaur hos Artsdatabanken 
(sv) småeitermaur hos Dyntaxa 
(en) småeitermaur hos Fauna Europaea 
(en) småeitermaur hos ITIS 
(en) småeitermaur hos NCBI 
(en) Kategori:Myrmica rugulosa – bilder, video eller lyd på Wikimedia Commons 
Myrmica rugulosa – detaljert informasjon på Wikispecies
Knut Gjerde

Knut Gjerde (født 26. september 1955) er en norsk politiker (FrP). Han har vært varaordfører i Nedre Eiker siden 2007.
Gjerde var vararepresentant til Stortinget fra 1997 til 2009.
Gjerde var i 17-18-årsalderen medlem av Norsk Front, men har de siste 24 årene tatt avstand fra ekstremisme.Han ble på årsmøte til Buskerud FrP 2015 valgt som 2. kandidat til fylkestinget. 
Knut Gjerde har være kommunestyrerepresentant i Nedre Eiker kommune for FrP siden 1983, og er i år gjenvalgt som ordførerkandidat. 


== Referanser ==


== Kilder ==
http://www.eikernytt.no/nyhet.cfm?nyhetid=15066 Arkivert 28. oktober 2015 hos Wayback Machine.


== Eksterne lenker ==
(en) Knut Gjerde – kategori av bilder, video eller lyd på Commons 
(no) Knut Gjerde hos Stortinget 
(no) Knut Gjerde hos Norsk senter for forskningsdata
Marsha Ivins

Marsha Sue Ivins (født 15. april 1951) er en amerikansk NASA astronaut med fem romferder med romfergen, derav turer både til Mir og til Den internasjonale romstasjonen. Hun har logget over 55 dager i verdensrommet totalt. 


== Romferder ==


== Bilder ==

		
		
		
		
		


== Referanser ==


== Eksterne lenker ==
(en) Marsha Ivins – kategori av bilder, video eller lyd på Commons 
(en) Marsha Ivins på Internet Movie Database 
(en) Spacefacts biography of Marsha Ivins
(en) NASA bio
Problem Child

«Problem Child» er en sang med det australske hardrockbandet AC/DC. På konsertene henviste ofte Bon Scott til Angus Young som «problem child». Sangen er å finne på albumet Dirty Deeds Done Dirt Cheap fra 1976. Tekst og musikk er skrevet av Angus Young, Malcolm Young og Bon Scott.


== Eksterne lenker ==
(en) Problem Child på MusicBrainz